**Cofnodion o gyfarfod o Gyngor Cymuned Llanrug a Chwm y Glo a gynhaliwyd ar Nos Fawrth 15fed o Dachwedd 2016 am 19:00 yn Y Sefydliad Coffa, Llanrug.**

**Presennol:** Y Cynghorwyr Goronwy Hughes (Cadeirydd), Clifford Williams, Rhys Parry, Hefin Jones, Phil Roberts, Meirwen Lloyd, Nan Humphreys.

**Ymddiheuriadau:** Y Cynghorwyr Richard Robinson, Meryl Green, Alan Pritchard, Delyth Tomos, Avril Jones, Cemlyn Jones, Rhian Thomas.

**Ymddiheuriadau gan gynrychiolydd ieuenctid:** Miriam Rowlands

**Clerc:** Meirion Jones

3. **Cadarnhau Cofnodion Mis Hydref 2016**

Cadarnhawyd y Cofnodion yn gywir ac fe’i harwyddwyd gan y Cadeirydd.

4. **Materion yn codi o’r Cofnodion**

**a) Ymateb i ymholiad ar lawr Pwll Moelyn**

Adroddwyd fod y Cyngor wedi cysylltu â G L Jones i ddweud mai tybir dim ond ers tua 3 blynedd fan hwyaf mae’r llawr i lawr. Hyd yma, nid ydym wedi derbyn ymateb gan G L Jones.

**Penderfynwyd:** Y Clerc i ddilyn y mater i fyny gyda G L Jones.

**b) Llwybr Beicio**

Adroddwyd fod y Cyngor wedi mynegi barn am greu llwybr beicio yng Nghwm y Glo, pan mae’r gwaith o dyllu lle cerdded yn cychwyn yn sgil y prosiect ynni, ond hyd yma nid oes ymateb wedi dod.

**Penderfynwyd:** Y Clerc i ddilyn hyn i fyny gyda Chyngor Gwynedd

**c) Cais Cynllunio (Tŷ’r Ysgol)**

Adroddwyd fod peth gonsyrn am y cais yma ac fod yn gais sydd yn mynd i gael effaith ar Llanrug a pe adeiladir y tai, yna ni fydd yn bosib ehangu’r ysgol sydd oddi tan ei sang ar hyn o bryd.

**Penderfynwyd:** Y Clerc y gysylltu â’r Cynghorydd Charles Jones i holi am eglurhad a’r farn a chysylltu â Chyngor Gwynedd i holi os ydynt wedi ystyried oblygiadau’r tai ar yr ysgol.

**d) Cais Cynllunio Bryn yr Eryr, Llanrug**

Nodwyd fod y Cyngor Cymuned yn ansicr pam fod y cais yma wedi rhoi gerbron.

**Penderfynwyd:** Y Clerc i gysylltu â Chyngor Gwynedd i holi beth yw’r fantais o ddileu’r amod

**e) Polisi Grant**

Adroddwyd fod y Pwyllgor Cyllid am gyfarfod i drafod y polisi yn y dyfodol agos.

**Penderfynwyd:** Derbyn yr adroddiad

**f) Goliau ar gaeau Nant y Glyn a Phwll Moelyn**

Adroddwyd gan y Clerc ei fod wedi cyfarfod a chynrychiolwyr Tesco yn dilyn ein cyfarfod diwethaf. Yn anffodus roedd y cynllun gan Tesco llawer rhy uchelgeisiol i glwb pêl droed Llewod Llanrug oherwydd roedd yr isafswm gwariant yn £2,000. Fel clwb ieuenctid ni fyddai Llewod Llanrug yn gallu cydymffurfio a’r gofynion yma. Wedyn roedd yn angenrheidiol i geisiadau fynd o flaen panel ac yna ei chwynnu lawr i dri a bod aelodau o’r cyhoedd yn dewis drwy bleidleisio gyda marcer plastig mewn blwch post.

**Penderfynwyd:** Derbyn y wybodaeth.

  **g) Ceisiadau Cynllunio**

Mynegwyd pryder am y cais cynllunio ar gyfer adeiladu dau dy ger yr ysgol gynradd. Nodwyd fod bron i 300 o blant yn yr Ysgol Gynradd ar hyn o bryd a byddai caniatáu’r cais yma yn cael effaith ar unrhyw gynllunia yn y dyfodol i ehangu’r ysgol gynradd.

**Penderfynwyd:** Y Clerc i gysylltu a Chyngor Gwynedd i fynegi pryder am y cais yma ac hefyd y gysylltu ac Adran Addysg Cyngor Gwynedd i edrych beth yw’r dewis arall sydd ar gael i ehangu’r ysgol os caniateir y cais cynllunio yma.

 **h) Pwyllgor Cynllunio**

Codwyd y pwynt beth yn union oedd rôl y Pwyllgor Cynllunio.

**Penderfynwyd:** Cadarnhawyd mai rôl y pwyllgor Cynllunio fyddai i ymateb i geisiadau Cynllunio pan fydd dyddiad cyn rhoi sylwadau cyn i’r Cyngor gyfarfod.

1. **Y Fynwent**

Adroddwyd fod wal gerrig yn y fynwent wedi disgyn ac fod perygl i anifeiliaid fferm ddod i’r fynwent.

**Penderfynwyd:** Y Clerc i gael prisiau am wneud y gwaith a rhoi’r gwaith o drwsio wal cae chwarae Nant y Glyn yn y gytundeb gwaith hefyd.

**5. Materion Cynllunio**

1. **Rhif Cyfeirnod Cais Cynllunio:** C16/0985/23/LL

**Lleoliad y Safle:** Capel Tabernacl, Bryn Crwn, Cwm y Glo, Caernarfon, Gwynedd, LL554DN

**Math o Gais:** Llawn – Cynllunio

**Bwriad:** Trosi adeilad capel yn annedd preswyl

 **Statws:** Cais wedi cofrestru

 **Penderfynwyd**: Dim Gwrthwynebiad

1. **Rhif Cyfeirnod Cais Cynllunio:** C16/1254/23/CR

**Lleoliad y Safle:** PLAS GWYN, LLANRUG, CAERNARFON, GWYNEDD, LL552AQ

**Math o Gais:** Caniatad Adeilad Rhestredig

**Bwriad:** Amnewid lolfa haul bresennol

**Statws:** Cais wedi cofrestru

 **Penderfynwyd**: Dim Gwrthwynebiad

1. **Rhif Cyfeirnod Cais Cynllunio:** C16/1310/23/LL

**Lleoliad y Safle:** 4, Tal Y Bont Estate, Llanrug, Caernarfon, LL554BT

**Math o Gais:** Llawn – Cynllunio

**Bwriad:** Codi estyniad unllawr cefn a creu patio wedi'i godi

**Statws:** Cais wedi cofrestru

**Penderfynwyd**: Dim Gwrthwynebiad

1. **Rhif Cyfeirnod Cais Cynllunio:** C16/1400/23/LL

**Lleoliad y Safle:** PLAS GWYN, LLANRUG, CAERNARFON, GWYNEDD, LL552AQ

**Math o Gais:** Llawn

**Bwriad:** Amnewid lolfa haul presennol

**Statws:** Cais wedi cofrestru

**Penderfynwyd**: Dim Gwrthwynebiad

 6. **Goliau caeau Chwarae Pwll Moelyn a Nant y Glyn**

Nodwyd fod y golai ar y caeau yma yn berygl ac nad ydynt yn cydymffurfio a rheolau Iechyd a Diogelwch bellach. Adroddwyd byddai’r pris o brynu dau set o goliau oddeutu £1,000 am y ddwy set. Oherwydd fod Llewod Llanrug yn dod oddi tan ymbarel Cymdeithas Pel-droed Cymru, yna roeddynt yn ffodus o gael disgownt ac hefyd cael y cludiant am ddim.

**Penderfynwyd:** Y Clerc i symud ymlaen a prynu’r goliau

 7. **Adroddiad Pwyllgor Cyllid**

Adroddodd y Cadeirydd fod y Pwyllgor Cyllid wedi cyfarfod ac ar hyn o bryd fod gwariant y Cyngor oddi tan y gyllideb er fod rhai biliau eto i ddod i law. Penderfynwyd peidio ac addasu’r gyllideb ar hyn o bryd ond i’r Pwyllgor Cyllid gyfarfod eto ddechrau Ionawr 2017. Adroddwyd nad oedd y Pwyllgor Cyllid wedi cael cyfle i drafod y ffurflen ymgeisio am grant eto ac bydd yn cyfarfod yn y dyfodol agos i drafod y ffurflen.

 8. **Coed Nadolig**

Adroddwyd fod angen archebu a trefnu i osod y coed Nadolig ar gyfer eleni.

**Penderfynwyd:** Y Cynghorydd Nan Humphreys am fwrw mlaen ac archebu’r coed ynghyd a trefnu i’w gosod.

9. **Adroddiad ar gyfarfod a’r torrwr llwybrau**

Adroddwyd fod cyfarfod wedi gynnal i holi am y drefn bresennol o dorri’r llwybrau a gwerthgawrogwyd cyfraniad Mr Owen i’r cyfarfod.

 **Penderfynwyd:** Derbyn yr adroddiad a paratoi rhestr o’r llwybrau.

**10. Y Fynwent**

 Adroddwyd fod wal yn y fynwent wedi disgyn ac mai cyfrifoldeb y Cyngor Cymuned oedd ei atgyweirio.

 **Penderfynwyd:** Y Clerc i sicrhau prisiau am drwsio’r wal a’i gwneud yn rhan o’r gwaith o atgyweirio wal cae chwarae.

**11. Llwybrau Cyhoeddus**

Cyfeiriwyd tuag at yr adroddiad uchod a penderfynwyd bydd yn ofynnol mynd allan am dendr ar gyfer torri llwybrau ar ôl y Nadolig.

 **Penderfynwyd:** Derbyn yr adroddiad a hysbysu tendr ar ôl y Nadolig fel rhan o gytundeb i dorri llwybrau cyhoeddus, torri gwair y fynwent a thorri gwair y meysydd chwarae.

 Daeth y cyfarfod i ben am 21:00

 Arwyddwyd:

 Cadeirydd: Dyddiad: